CELEX: 32016D0170
Language: da
Date: 2016-02-05 00:00:00
Title: Kommissionens gennemførelsesafgørelse (EU) 2016/170 af 5. februar 2016 om godkendelse af metoder til klassificering af svinekroppe i Finland (meddelt under nummer C(2016) 658)

9.2.2016   
            
            
               DA
            
            
               Den Europæiske Unions Tidende
            
            
               L 32/163
            
         KOMMISSIONENS GENNEMFØRELSESAFGØRELSE (EU) 2016/170
   af 5. februar 2016
   om godkendelse af metoder til klassificering af svinekroppe i Finland
   
      
         (meddelt under nummer C(2016) 658)
      
   
   (Kun den finske og den svenske udgave er autentiske)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 20, litra p), og
   ud fra følgende betragtninger:
   
               (1)
            
            
               I bilag IV, afdeling B.IV, nr. 1, i forordning (EU) nr. 1308/2013 er det fastsat, at klassificeringen af svinekroppe sker ved bestemmelse af indholdet af magert kød ved hjælp af de af Kommissionen godkendte klassificeringsmetoder, og kun statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele, kan godkendes. Kun klassificeringsmetoder med en vis maksimal tolerance for statistiske beregningsfejl bør godkendes. Denne tolerance er fastsat i artikel 23, stk. 3, i Kommissionens forordning (EF) nr. 1249/2008 (2).
            
         
               (2)
            
            
               Ved Kommissionens beslutning 96/550/EF (3) blev der godkendt tre metoder til klassificering af svinekroppe i Finland.
            
         
               (3)
            
            
               Finland har anmodet Kommissionen om at godkende udskiftningen af formlen til bestemmelse af indholdet af magert kød, som bruges i metoden »Hennessy Grading Probe 4 (HGP4)«, og at godkende en ny metode til klassificering af svinekroppe på dets område, »AutoFOM III«, som skal erstatte den nuværende »Autofom«-metode. Finland har i forbindelse hermed fremlagt en detaljeret beskrivelse af dissektionsforsøgene og angivet de principper, som de nye formler er baseret på, resultatet af dissektionsforsøgene og de ligninger, der er anvendt til at vurdere procentindholdet af magert kød, i den protokol, som er udfærdiget i henhold til artikel 23, stk. 4, i forordning (EF) nr. 1249/2008. Finland har også bedt Kommissionen om ikke at inkludere metoden »Intrascope/Optical Probe« i denne afgørelse, da metoden ikke længere anvendes.
            
         
               (4)
            
            
               En gennemgang af anmodningen har vist, at betingelserne for godkendelse af de nye formler og den nye metode er opfyldt. De pågældende formler og den pågældende metode bør derfor godkendes i Finland.
            
         
               (5)
            
            
               Ændringer af apparater eller klassificeringsmetoder bør kun tillades, hvis de er udtrykkeligt godkendt ved en gennemførelsesafgørelse vedtaget af Kommissionen.
            
         
               (6)
            
            
               Af hensyn til klarheden og retssikkerheden bør der træffes en ny afgørelse. Beslutning 96/550/EF bør derfor ophæves.
            
         
               (7)
            
            
               Under hensyn til de tekniske omstændigheder i forbindelse med indførelsen af nye metoder og formler bør de metoder til klassificering af svinekroppe, der godkendes ved denne afgørelse, anvendes fra den 1. februar 2016.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE AFGØRELSE:
   Artikel 1
   Følgende metoder godkendes til klassificering af svinekroppe i Finland i henhold til bilag IV, afdeling B.IV, nr. 1, i forordning (EU) nr. 1308/2013:
   
               a)
            
            
               apparatet »Hennessy Grading Probe 4 (HGP4)« med tilhørende beregningsmetoder, der er beskrevet nærmere i del I i bilaget
            
         
               b)
            
            
               apparatet »AutoFOM III« med tilhørende beregningsmetoder, der er beskrevet nærmere i del II i bilaget.
            
         Artikel 2
   Ændringer af godkendte apparater og klassificeringsmetoder bør kun tillades, hvis de er udtrykkeligt godkendt ved en afgørelse vedtaget af Kommissionen.
   Artikel 3
   Beslutning 96/550/EF ophæves.
   Artikel 4
   Denne afgørelse anvendes fra den 1. februar 2016.
   Artikel 5
   Denne afgørelse er rettet til Republikken Finland.
   
      Udfærdiget i Bruxelles, den 5. februar 2016.
      
         
            På Kommissionens vegne
         
         Phil HOGAN
         
            Medlem af Kommissionen
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 1249/2008 af 10. december 2008 om gennemførelsesbestemmelser til EF-handelsklasseskemaerne for slagtekroppe af voksent kvæg, svin og får og for indberetning af priser (EUT L 337 af 16.12.2008, s. 3).
   
      (3)  Kommissionens beslutning 96/550/EF af 5. september 1996 om godkendelse af metoder til klassificering af svinekroppe i Finland (EFT L 236 af 18.9.1996, s. 47).
   
      BILAG
      
         METODER TIL KLASSIFICERING AF SVINEKROPPE I FINLAND
      
      DEL I
      
         Hennessy Grading Probe 4 (HGP4)
      
      
               
                  1.
               
               
                  Reglerne i denne del anvendes, når svinekroppene klassificeres ved hjælp af apparatet benævnt »Hennessy Grading Probe 4 (HGP4)«.
               
            
               
                  2.
               
               
                  Hennessy Grading Probe-apparatet udstyres med en sonde med en diameter på 5,95 mm med en tilstødende kniv på 6,3 mm, der har en fotodiode (Siemens LED af typen LYU 260-EO og en fotodetektor af typen 58 MR) og et måleinterval på mellem 0 og 120 mm.
               
            
               
                  3.
               
               
                  Svinekroppens indhold af magert kød beregnes efter følgende formel:
                  Y = 67,091 – 0,566 × S1 – 0,381 × S2 + 0,078 × M
                  hvor:
                  
                              S1
                           
                           
                              :
                           
                           
                              rygspæklagets tykkelse (inklusive svær) i mm målt 8 cm fra svinekroppens midterlinje bag det bagerste ribben (mellem 14. ribben og 1. lændehvirvel)
                           
                        
                              S2
                           
                           
                              :
                           
                           
                              rygspæklagets tykkelse (inklusive svær) i mm målt 6 cm fra svinekroppens midterlinje mellem tredje og fjerde ribben
                           
                        
                              M
                           
                           
                              :
                           
                           
                              musklens tykkelse i mm målt 6 cm fra svinekroppens midterlinje mellem tredje og fjerde ribben.
                           
                        
            
               
                  4.
               
               
                  Formlen gælder for svinekroppe på mellem 50 og 120 kg.
               
            DEL II
      
         AutoFOM III
      
      
               
                  1.
               
               
                  Reglerne i denne del anvendes, hvis svinekroppene klassificeres ved hjælp af apparatet benævnt »AutoFOM III« (»Fully automatic ultrasonic carcass grading«).
               
            
               
                  2.
               
               
                  Apparatet udstyres med 16 transducere indkapslet i et batteri af rustfrit stål. Målingerne, der bruges i modellerne, består af en generel størrelsesvurdering og data fra to udvalgte tværsnit. De to udvalgte tværsnit lægges ved det tyndeste spæklag i kammen og ved skæringspunktet mellem kam og skinke. Apparatet sender lydbølger gennem vævet. Ekkoene fra knogler, muskler og spæk bruges til at skabe et billede af kroppens indre, ud fra hvilket der skabes et digitalt billede og foretages dataanalyse.
               
            
               
                  3.
               
               
                  Svinekroppens indhold af magert kød beregnes efter følgende formel:
                  Y = 63,2758 + 0,081174 × R2P1 – 1,11488 × R2P5 – 0,89933 × R2P10 + 0,057066 × R3P3 + 0,097869 × R3P5
                  hvor:
                  
                              R2P1
                           
                           
                              :
                           
                           
                              hudens gennemsnitlige tykkelse
                           
                        
                              R2P5
                           
                           
                              :
                           
                           
                              huden ved det valgte P2-punkt i mm
                           
                        
                              R2P10
                           
                           
                              :
                           
                           
                              minimumsspæklaget i tværsnittet i mm
                           
                        
                              R3P3
                           
                           
                              :
                           
                           
                              kødets tykkelse på det valgte MFT-punkt i mm
                           
                        
                              R3P5
                           
                           
                              :
                           
                           
                              den maksimale kødtykkelse i mm.
                           
                        
            
               
                  4.
               
               
                  Formlen gælder for kroppe på mellem 50 og 120 kg.